section_heading: Kvarkovi i leptoni
paragraph_text: Budući da proton nosi električni naboj, neki od kvarkova također moraju biti nabijeni. Međutim, isti kvarkovi, samo u drugoj kombinaciji, postoje i unutar neutrona koji je bez naboja. Zbog toga se naboji kvarkova moraju zbrojiti u kombinaciji koja čini proton, a poništiti u kombinaciji koja čini neutron. Označimo li naboj gornjeg kvarka s 𝑄<sub>𝑢</sub> i naboj donjeg kvarka s 𝑄<sub>𝑑</sub>, dobivamo sljedeće: